Cenu aptauja par būvdarbu būvuzraudzības pakalpojuma sniegšanu

UZAICINĀJUMS
dalībai cenu aptaujā / tirgus izpētē


2025.gada 13.janvāris, 
Alūksne


SIA “Alūksnes enerģija” veic cenu aptauju par būvdarbu būvuzraudzības pakalpojuma sniegšanu projektam “Elektrostatiskā filtra uzstādīšanas būvprojektēšana, autoruzraudzība un būvdarbi siltumavotā Parka iela 2C, Alūksnē” 

1. Pasūtītājs un tā kontaktpersona:
	Pasūtītājs:
	SIA “Alūksnes enerģija”, 
vienotais reģistrācijas numurs 43203003117, 
juridiskā adrese Parka iela 2C, Alūksne, Alūksnes novads Latvija, LV-4301

	Pasūtītāja kontaktpersona: 

	Dainis Graumanis
Tālrunis: 29462283
e-pasts: dainis.graumanis@gmail.com



2. Cenu aptaujas priekšmets, realizācijas principi un līguma izpildes termiņš
2.1.  Cenu aptaujas priekšmets – Būvdarbu būvuzraudzības pakalpojuma sniegšana projektam “Elektrostatiskā filtra uzstādīšanas būvprojektēšana, autoruzraudzība un būvdarbi siltumavotā Parka iela 2C, Alūksnē”, kura ietvaros ir paredzēts:
2.1.1. SIA “Alūksnes enerģija” katlu mājā uzstādītās siltumenerģijas ražošanas iekārtas (trīs ūdens sildāmie apkures katli) aprīkot ar dūmgāzu attīrīšanas visām iekārtā vienotu elektrostatisko filtru kā arī veikt būvniecības un montāžas darbus, kuri ir saistīti ar iekārtu uzstādīšanas darbu izpildes nodrošināšanas iespēju (turpmāk tekstā Būvniecības darbi), t.sk., bet ne tikai:
· Demontāžas darbi – divi metāla skursteņi (30 metri un 35 metri), skursteņu pamati, metāla konstrukcijas noliktava (angārs), u.c., 
· Trešās personas valdījumā esošā maģistrālā ūdens vada Dn150 pārvietošana,
· Kanalizācijas sistēmas Dn200 cauruļvada pārvietošana,
· Elektrostatiskā filtra un skursteņa pamatu betonēšana,
· Elektrostatiskā filtra montāža un uzstādīšana,
· Jauna brīvi stāvoša izolēta skursteņa uzstādīšana,
· Dūmeju Dn1250, Dn950, Dn800 montāža ietverot siltumizolācijas un alumīnija (cinkota skārda, galvanizēta tērauda, u.c.) dekoratīvo lokšņu materiāla seguma uzstādīšanu,
· Ar elektrostatisko filtru un tā uzstādīšanu saistītie elektromontāžas darbi,
· Labiekārtošanas darbi (apjomā, kas nepieciešams būvniecības darbu laikā skartās teritorijas atjaunošanu sākotnējā stāvoklī), 
· Būvniecības darbu izpildes laikā radušos atkritumu utilizācija,
· Citi, iepriekš nedefinēti darbi, kuri ir paši par sevi saprotami un nepieciešami vai tiks noteikti būvprojekta apjomā, lai nodrošinātu projekta realizāciju.
2.2. “Elektrostatiskā filtra uzstādīšanas būvprojektēšana, autoruzraudzība un būvdarbi siltumavotā Parka iela 2C, Alūksnē” projekts tiek realizēts pēc principa “Projektē un būvē”.
2.3. Būvniecības darbu izpildei saņemta Alūksnes novada pašvaldības Būvvaldes Būvatļauja Nr.BIS-BV-4.2-2024-181 (BUV/3/8/24/22).
2.4. Būvdarbu būvuzraudzības pakalpojuma apmaksu Pasūtītājs veiks no katlu mājas būvniecības projekta “Elektrostatiskā filtra uzstādīšanas būvprojektēšana, autoruzraudzība un būvdarbi siltumavotā Parka iela 2C, Alūksnē” īstenošanas budžeta. 
2.5. Projektam ir piešķirts “Eiropas Savienības kohēzijas politikas programmas 2021. – 2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.7. pasākuma “Gaisa piesārņojošo vielu emisiju samazināšana pašvaldību siltumapgādē” Eiropas Savienības Kohēzijas fonda līdzfinansējums (projekta identifikācijas Nr. ALUKSEN 2024/1).
2.6. “Elektrostatiskā filtra uzstādīšanas būvprojektēšana, autoruzraudzība un būvdarbi siltumavotā Parka iela 2C, Alūksnē” projekta realizācijas termiņš ir līdz 2025.gada 9.septembrim.

3. Būvdarbu būvuzraudzības pakalpojuma aktivitātes un apjoms
3.1. Būvdarbu būvuzraudzības pakalpojums tiek sniegts uz līguma pamata patstāvīgi un bez atgādinājuma, pakalpojuma sniedzējam ikdienā iesaistoties Būvniecības darbu procesā.
3.2. Būvniecības darbu būvuzraudzības pakalpojuma ietvaros nodrošināmās aktivitātes ir veicamas visā Būvniecības darbu īstenošanas laikā no līguma noslēgšanas dienas līdz objekta nodošanai ekspluatācijā, saskaņā ar Būvniecības likuma, Ministru kabineta 2014.gada 19.augusta noteikumu Nr.500 “Vispārīgie būvnoteikumi”,  kā arī citu būvniecību reglamentējošo normatīvo aktu prasībām.
3.3. Būvuzraugam jānodrošina nepārtraukta Būvniecības darbu uzraudzība, kad tiek veikta segto darbu izpilde un/vai atbildīgo konstrukciju montāžas būvdarbi, ja nepieciešams, arī ārpus normālā darba laika un/vai brīvdienās.
3.4. Būvuzraugam ir saistoši Pasūtītāja pārstāvja, Būvvaldes vai būvinspektora norādījumi par būvuzraudzības jautājumiem, ja tie tiek doti saskaņā ar Latvijas Republikas būvniecības tiesību aktu noteikumiem un/vai būvprojektu.
3.5. Būvuzraugam objektā jāatrodas ne retāk kā vienu reizi nedēļā, neieskaitot reizes, kurās Būvuzraugs apmeklē Būvniecības darbu izpildes vietu apmeklē saistībā ar segto darbu un/vai atbildīgo konstrukciju montāžas darbu izpildes uzraudzību, piedalīšanos Būvsapulcēs un laiku pēc Pasūtītāja un/vai kontrolējošo iestāžu uzaicinājumiem. 
3.6. Pasūtītāja pieprasījuma atbildīgajam būvuzraugam jāierodas Būvniecības darbu izpildes vietā ne vēlāk kā 4 (četru) stundu laikā.
3.7. Būvuzraugam jāatskaitās saskaņā ar šajos noteikumos noteikto kārtību, kā arī pēc Pasūtītāja pārstāvja pieprasījuma jāziņo un jāsniedz papildus informācija par saviem lēmumiem un būvdarbu norises gaitu.
3.8. Būvuzraugam Būvniecības darbu norises laikā jāveic būvuzņēmēja ikmēneša iesniegto un paveikto darbu apjomu uzmērīšana un pārbaude, kā arī jākontrolē to atbilstība tāmes darba apjomam.
3.9. Būvuzņēmēja ikmēneša paveikto darba apjomu Būvuzraugs apstiprina saskaņojot būvuzņēmēja sagatavotos ikmēneša darbu izpildes aktus, kuri tiek iesniegti pasūtītājam. Līdz ar ikmēneša darbu izpildes aktu saskaņošanu, Būvuzraugs apstiprina, ka būvuzņēmēja iesniegtais darbu apjoms atbilst periodā izpildītājam darbu apjomam un darbu izpildes kvalitāte, t.sk., izmantotie materiāli atbilst Pasūtītāja un/vai normatīvo aktu noteiktajām prasībām. Pēc pasūtītāja pieprasījuma Būvuzraugs iesniedz Pasūtītājam mērījumus un aprēķinus, kas ir kalpojuši par pamatu darbu izpildes apjoma saskaņošanai no būvuzrauga puses. Gadījumā, ja būvuzraudzības kārtībā uzmērītie darbu apjomi atšķiras no būvuzņēmēja iesniegtās darbu izpildes apjoma, tad būvniecības dalībnieki kopīgi lemj par darbu apjomu atbilstību un turpmāko rīcību.

4. Būvuzrauga pienākumi un saistības visā Būvniecības darbu veikšanas posmā līdz nodošanai ekspluatācijā:
4.1. Pirms Būvniecības darbu uzsākšanas izstrādāt būvuzraudzības plānu un pievienot būvniecības lietai būvniecības informācijas sistēmā.
4.2. Piedalās Būvsapulcēs, kurās piedalās arī Pasūtītāja pārstāvis, autoruzraugs, būvuzņēmējs, darbuzņēmēji un citi pieaicinātie būvniecības dalībnieki vai to pilnvarotie pārstāvji. Būvsapulču parakstītie protokoli ir saistoši visiem būvniecības dalībniekiem.
4.3. Nepieciešamības gadījumā pēc savas iniciatīvas vai arī pēc Pasūtītāja pieprasījuma, rakstveidā novērtē būvniecības riskus un iesniedz Pasūtītājam iespējamo problēmu risinājumus, tai skaitā nesaskaņu vai neskaidrību gadījumos starp Pasūtītāju, galveno būvuzņēmēju, darbuzņēmēju un būvprojekta autoru – autoruzraugu, jebkurā minēto būvniecības dalībnieku kombinācijā.
4.4. Analizē un rakstveidā saskaņo galvenā būvuzņēmēja un darbuzņēmēju darbu veikšanas projektus, darbu veikšanas kalendāros grafikus, darbu izpildes aktus un citus ar būvniecību saistītos dokumentus, seko līdzi autoruzraudzības procesam, piedalās neparedzēto būvdarbu, projekta risinājumu izmaiņu izvērtēšanā un sagatavo par šiem jautājumiem ieteikumus un komentārus, informē un konsultē Pasūtītāju.
4.5. Pārbauda, vai būvuzņēmēja un darbuzņēmēju rīcībā ir būvdarbu veikšanai nepieciešamais būvprojekts, t.sk., būvprojekta aktuālā redakcija un cita būvdarbu veikšanai nepieciešamā dokumentācija.
4.6. Nepieļauj būvdarbu uzsākšanu, ja nav saņemta atzīme par būvdarbu uzsākšanas nosacījumu izpildi.
4.7. Pārbauda un izvērtē no būvuzņēmēja saņemtos ikmēneša veikto Būvniecības darbu izpildes aktus, tos akceptējot vai motivēti rakstveidā noraidot ne vēlāk kā 3 (trīs) dienu laikā no saņemšanas brīža. Par savu lēmumu noraidīt Būvniecības darbu izpildes aktu, Būvuzraugs nekavējoties informē Pasūtītāju. Pēc Pasūtītāja pieprasījuma sagatavo motivētu rakstisku pamatojumu Būvniecības darbu izpildes aktu noraidīšanai.
4.8. Kontrolē Būvniecības darbu izmaksu atbilstību Pasūtītāja apstiprinātajām izmaksu tāmēm.
4.9. Piedalās konstatēto defektu fiksācijā, noformējot to rakstiski un parakstot attiecīgi sastādītu aktu.
4.10. Īpašu uzmanību pievērš un regulāri veic pārbaudi veicamo būvdarbu un pielietojamo izstrādājumu, iekārtu un materiālu kvalitātes nodrošināšanai, kurai jāatbilst Latvijas Republikā spēkā esošo būvnormatīvu prasībām vai citām, ja tādas definētas līgumā, kas noslēgts ar būvuzņēmēju. Šajā sakarā, iepriekš rakstiski vienojoties ar Pasūtītāju, nepieciešamības gadījumā organizē nepieciešamās kvalitātes pārbaudes sertificētās laboratorijās, sagatavo atskaites un prezentē testu rezultātus Pasūtītājam.
4.11. Uzrauga, lai Būvniecības darbi tiktu veikti, nebojājot iebūvējamās iekārtas un būvizstrādājumus. Maskēšanas un nosegšanas darbu pārraudzību veic netraucējot Būvniecības darbu procesu.
4.12. Izpilda Pasūtītāja norādījumus un ieteikumus ar nosacījumu, ka tie nav pretrunā ar būvprojektu un Latvijas Republikā spēkā esošiem normatīviem aktiem.
4.13. Ja būvuzraudzības procesā tiek atklāti defekti, pārkāpumi vai atkāpes no būvprojekta, būvdarbu tāmes un spēkā esošajiem Latvijas būvnormatīviem, pieprasa no būvuzņēmēja konstatēto neatbilstību novēršanu un uzrauga neatbilstību novēršanas izpildi.
4.14. Kontrolē un uzrauga būvdarbu veikšanas laika un finanšu grafikus, uzrauga, lai visi ar būvobjekta būvniecību saistītie būvdarbi tiktu izpildīti atbilstoši noslēgtajam būvuzņēmēja līgumam. Pasūtītāja vai tā atbildīgo pārstāvju organizētajās sapulcēs ziņo par grafiku progresu.
4.15. Pieļauj tikai būvprojektā noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu, materiālu un būvizstrādājumu lietošanu, ja tiem ir nepieciešamās ražotāju un/vai piegādātāju deklarācijas un tehniskās pases.
4.16. Kontrolē, lai būvuzņēmējs sagatavotu objektā iebūvēto inženieriekārtu ražotāju ekspluatācijas instrukcijas, pārliecinās par to, ka būvuzņēmējs veic Pasūtītāja darbinieku, kas veiks būvju tālāko ekspluatāciju, apmācības un to gaitu, ja tāda nepieciešama.
4.17. Objektos veic būvdarbu kvalitātes kontroli atbilstoši Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, līgumam ar būvuzņēmēju, būvprojektam un ar būvniecību saistītajai dokumentācijai.
4.18. Mēnesi pirms plānotās Objekta nodošanas ekspluatācijā sagatavo informāciju par būves gatavības statusu un sastāda nepabeigto būvdarbu sarakstu, to izpildes grafiku un veic tā kontroli līdz pilnīgai būvdarbu pabeigšanai un pieņemšanas - nodošanas akta parakstīšanai starp būvuzņēmēju un Pasūtītāju.
4.19. Veic Būvniecības un informācijas sistēmā atvērtās būvniecības lietas vešanas uzraudzību un kontroli, nepieciešamības gadījumā dodot norādes būvuzņēmējam par trūkumu un nepilnību novēršanu tajā. 
4.20. Veic citas darbības, kas nav atrunātas šajā Uzaicinājumā, bet kuras pēc būtības un atbilstoši spēkā esošajiem normatīvajiem aktiem ir būvuzrauga pienākums. 
4.21. Būvuzraugs savlaicīgi brīdina Pasūtītāju par iespējamām problēmām un riskiem, sniedzot to iespējamos risinājumus.

5. Veicot būvuzraudzību būvuzraugam ir tiesības:
5.1. Gadījumā, ja Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem, lauzt būvuzraudzības līgumu un rakstiski informēt par to attiecīgo Būvvaldi. Tiesības lauzt līgumu ir tikai tad, ja Būvuzraugs nosūta Pasūtītājam rakstisku paziņojumu un Pasūtītājs 10 (desmit) darba dienu laikā pēc paziņojuma saņemšanas no Būvuzrauga nav atsaucis pieprasījumu veikt darbības, kas ir pretrunā ar būvniecību reglamentējošiem normatīvajiem aktiem.

6. Veicot būvuzraudzību, būvuzraugs ir atbildīgs par:
6.1. Būvniecības darbu norises uzraudzību kopumā atbilstoši Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi” noteiktajām prasībām, noslēgtā būvuzraudzības līguma prasībām, kā arī citu būvniecību reglamentējošo normatīvo aktu prasībām.
6.2. To, lai Būvniecības darbos tiktu izmantoti kvalitatīvi un būvprojektam atbilstoši būvmateriāli un būvizstrādājumi.
6.3. Neplānotiem būvdarbu pārtraukumiem, ja tie radušies Būvuzrauga vainas dēļ.
6.4. Pasūtītājam vai būvuzņēmējam nodarītajiem zaudējumiem, kas radušies Būvuzrauga bezdarbības vai vainas dēļ.

7. Pēc būvobjekta būvdarbu pabeigšanas, bet pirms būvobjekta pieņemšanas - nodošanas akta parakstīšanas, Būvuzraugs:
7.1. Apsekojot Būvniecības darbu izpildes vietu, veic iespējamo defektu un nepilnību uzskaitījumu, par to sastādot attiecīgu aktu, kā arī veic nepilnību un defektu iemeslu un cēloņu noskaidrošanu, to novēršanas plāna un termiņu pieprasīšanu, nepilnību un defektu novēršanu no būvuzņēmēja puses līdz nodošanai ekspluatācijā.
7.2. Ja nepieciešams, ierosina Pasūtītājam attiecīgu līgumsodu uzlikšanu būvuzņēmējam par līguma saistību nepildīšanu.


8. Cenu piedāvājuma iesniegšanas laiks un vieta 
8.1. Cenu piedāvājumi iesniedzami līdz 2025.gada 1.februārim, plkst. 15:00, nosūtot uz e-pastu: info@aluksnesenergija.lv vai iesniedzot personīgi SIA “Alūksnes enerģija” birojā, Parka iela 2C, Alūksne, Alūksnes novads.

9. Nosacījumi dalībai cenu aptaujā
9.1. Ievērojot 19.08.2014. Ministru kabineta noteikumu Nr.500 "Vispārīgie būvnoteikumi" 122.punkta nosacījumus, pretendents ir būvkomersants, kurš reģistrēts būvkomersantu reģistrā un kuram ir tiesības piedāvāt pakalpojumus būvuzraudzības jomā.
9.2. Pretendentam ir pieejami sertificēti būvspeciālisti vismaz sekojošās darbības jomās:
9.2.1. ēku būvdarbu būvuzraudzība,
9.2.2. ūdensapgādes un kanalizācijas sistēmu būvdarbu būvuzraudzība,

10. Iesniedzamie dokumenti
10.1. Pretendenta Pieteikums dalībai cenu aptaujā (Pielikums Nr.1),
10.2. Pretendenta finanšu piedāvājums (Pielikums Nr.2).
10.3. Pretendenta kvalifikācijas un pieredzes apliecinājums (Pielikums Nr.3). 

11. Piedāvājuma derīguma termiņš
11.1. Piedāvājums jābūt spēkā vismaz 60 dienas no piedāvājuma iesniegšanas termiņa beigām.

12. Piedāvājuma izvēles kritērijs – piedāvājums ar viszemāko cenu (bez PVN), kas atbilst cenu aptaujā izvirzītajiem nosacījumiem.

13. Pakalpojuma līguma noslēgšana 
13.1. Pasūtītājs Pretendentam, kurš piedāvājis zemāko cenu un iesniedzis savas kvalifikācijas atbilstošu pamatojumu, ievērojot no Sabiedrisko pakalpojumu sniedzēju iepirkuma likuma normatīvo regulējumu, izskatīs iespēju piedāvāt noslēgt līgumu vai piedāvāt uzaicinājumu dalībai iepirkuma procedūrā, ja tās rīkošanās nepieciešamība izrietēs no likuma normatīvā regulējuma. 
13.2. Pasūtītājs saskaņā ar normatīvo aktu prasībām patur sev tiesības jebkurā brīdī izbeigt šo cenu aptaujas procedūru.

Pievienotie dokumenti:
1. Pielikums Nr.1 Pretendenta pieteikums
2. Pielikums Nr.2 Pretendenta finanšu piedāvājums
3. Pielikums Nr.3 Kvalifikācijas informācija
4. Pielikums Nr.4 Līguma par būvuzraudzības pakalpojumiem redakcija
5. Pielikums Nr.5 Alūksnes novada pašvaldības Būvvaldes Būvatļauja Nr.BIS-BV-4.2-2024-181 (BUV/3/8/24/22)
6. Pielikums Nr.6 Būvprojekts minimālajā sastāvā

SIA “Alūksnes enerģija”

